|  |  |
| --- | --- |
| PRIMĂRIA MUNICIPIULUI DEJ |  |
| SERVICIUL DE URBANISM ŞI AMENAJAREA TERITORIULUI |  |
|  |  |
| Nr. 25690 din 02.12.2020 |  |

EXPUNERE DE MOTIVE

privind aprobarea întocmirii Contractului de închiriere pentru terenul situat în Dej, str. Iuliu Maniu, nr. 7, bl. G 40, ap. 23, pe care este edificată o Extindere la parterul blocului – cabinet medical

La propunerea Municipiului Dej, pentru beneficiarul Contractului de concesiune – OLAH IOAN ALEXANDRU - cu domiciliul în Dej, str. Mărășești, nr. 2, bl. J, ap. 36, se propune încheierea unui Contract de închiriere - pentru terenul terenul în suprafață de 59 mp, situat în Dej, str. Iuliu Maniu, nr. 7, bl. G 40, ap. 23, pe care este edificată o Extindere la parterul blocului – cabinet medical, deoarece îi expiră contractual de concesiune în 01 februarie 2021.

Terenul a fost concesionat inițial în conformitate cu Art. 15 lit. e) din Legea nr. 50/1991 republicată privind autorizarea executării lucrărilor de construcții. Deoarece Contractul de concesiune nr. 1/363 din 11.02.2016 a cărui beneficiar este OLAH IOAN ALEXANDRU expiră în 01 februarie 2021 și beneficiarii nu au reușit să își înscrie construcția edificată în Cartea Funciară (datorită procedurii foarte complicată și durată la B.C.P.I.), se propune întocmirea unui Contracte de închiriere, până la rezolvarea situației juridice a terenului pe care este edificată construcția**.**

Pe acest teren nu se poate încheia un nou contract de concesiune, până nu există Extras de Carte Funciară pentru terenul aferent construcțiilor edificate, conform Art. 22, alin. (2) din Legea nr. 50/1991 republicată privind autorizarea executării lucrărilor de construcții.

Durata închirierii este de **5 ani**.

Chiriașul este obligat să nu schimbe destinația imobilului pe durata contractului de închiriere.

Tariful de închiriere propus este de 1866,01 lei/anul 2020. Tariful de închiriere se va indexa anual cu rata inflației.

PRIMAR

ing. Morar Costan